**ZMLUVA NA DODANIE TOVARU**

uzatvorená podľa zákona číslo 513/1991 Zb. Obchodný zákonník v znení neskorších predpisov (ďalej aj len „zmluva“) medzi týmito zmluvnými stranami:

1. **Objednávateľ**

Obchodný názov: **Poľnohospodárske družstvo Čachtice**

Sídlo:  **Druždtevná 682/33, 916 21 Čachtice**

|  |  |
| --- | --- |
| Zastúpený: | Ing. Marcel Nešťák, predseda  Ing. František Kadlček, člen predstavenstva |

IČO: 00206792

IČ DPH: SK2020380197

Zapísaný : OR Okresný súd Trenčín oddiel Dr, vložka č. 35/R

Pracovník oprávnený k rokovaniu vo veciach:

* Technických: Ing. Martin Kadlček
* Zmluvných: Ing. Marcel Nešťák

(ďalej aj len „Objednávateľ“)

a

1. **Dodávateľ**

Obchodný názov:

Sídlo:

Zastúpený:

IČO:

IČ DPH:

Bankové spojenie:

Zapísaný :

Pracovník oprávnený k rokovaniu vo veciach:

* technických

zmluvných:

(ďalej aj len „Dodávateľ“)

**Preambula**

Táto zmluva sa uzatvára ako výsledok verejného obstarávania v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020, v platnej aktualizácii, na predmet zákazky s názvom **„Samochodná zberová plošina“.**

**I.**

**Predmet zmluvy**

Dodávateľ sa zaväzuje na vlastné náklady a riziko dodať pre Objednávateľa tovar **„Samochodná zberová plošina“.** (ďalej len „predmet zmluvy“) a to v rozsahu a za podmienok určených v tejto zmluve, na základe Cenovej ponuky č. xxx zo dňa xx.xx.xxxx a technickej špecifikácie, táto tvorí Prílohu č. 1 tejto zmluvy a ako príloha č.2 sú informácie o subdodávateľoch.

**II.**

**Cena**

Cena za predmet zmluvy je stanovená dohodou zmluvných strán v sume:

|  |  |  |  |  |  |
| --- | --- | --- | --- | --- | --- |
| P.č. | Predmet | Počet ks | Cena  v EUR bez DPH | DPH  20% | Cena  v EUR s DPH |
| 1. | Samochodná zberová plošina | 1 |  |  |  |

Súčasťou ceny je aj doprava predmetu zmluvy do miesta dodania: **Hospodársky dvor Poľnohospodárskeho družstva Čachtice, Družstevná 682/33, 916 21 Čachtice.**

**III.**

**Platobné podmienky**

1. Cena podľa čl. II tejto zmluvy bude Dodávateľovi zaplatená zo strany Objednávateľa nasledovným spôsobom:
2. po odovzdaní predmetu zmluvy so splatnosťou do 30 dní.
3. Zmluvná cena bude Objednávateľom uhradená prostredníctvom bezhotovostného prevodu finančných prostriedkov na bankový účet Dodávateľa uvedený v záhlaví tejto zmluvy, pričom za okamih uhradenia príslušnej čiastky sa považuje odpísanie čiastky z bankového účtu Objednávateľa v prospech bankového účtu Dodávateľa.
4. V prípade, že faktúra Dodávateľa nebude obsahovať všetky náležitosti daňového dokladu v zmysle § 71 zákona č. 222/2004 Z. z. o dani z pridanej hodnoty v znení neskorších predpisov, alebo neboli k nej priložené všetky požadované prílohy alebo neboli splnené podmienky pre vystavenie faktúry uvedené v tejto Zmluve, Objednávateľ je oprávnený takúto faktúru vrátiť Dodávateľovi v lehote do 7 dní odo dňa doručenia, pričom nová lehota splatnosti opravenej faktúry začína plynúť odo dňa doručenia opravenej faktúry Objednávateľovi. V takom prípade nová lehota splatnosti faktúry začne plynúť v deň, kedy boli zistené nedostatky odstránené a Objednávateľovi doručená nová faktúra.
5. V Zmluvnej cene sú zahrnuté všetky náklady súvisiace s dodaním predmetu zmluvy. Náklady na zaškolenie a zaučenie obsluhy predmetu zmluvy a dodanie všetkej potrebnej dokumentácie na riadne užívanie predmetu zmluvy

**IV.**

**Čas plnenia**

1. Dodávateľ sa zaväzuje dodať predmet zmluvy v termíne: ***do*** 120 ***dní od prevzatia záväznej objednávky dodávateľom.***

Dodávateľ sa zaväzuje oznámiť Objednávateľovi presný termín dodania predmetu zmluvy, v dostatočnom predstihu najmenej tri dni vopred pracovníkovi oprávnenému k rokovaniu vo veciach zmluvných.

1. V prípade, že sa počas plnenia predmetu zmluvy vyskytnú okolnosti nezavinené Dodávateľom alebo Objednávateľom (vyššia moc,) pre ktoré bude ohrozený termín plnenia, bude tento posunutý o dohodnutý interval.

**V.**

**Záručná doba a záručný servis**

1. Dodávateľ poskytne na predmet zmluvy záruku 24 mesiacov.
2. Objednávateľ sa zaväzuje, že prípadnú reklamáciu nedostatku predmetu zmluvy uplatní bezodkladne po jeho zistení písomnou formou Dodávateľovi.
3. Dodávateľ sa zaväzuje vykonávať záručný servis na predmete zmluvy v termíne podľa dohody s Objednávateľom, resp. najneskôr od 5 pracovných dní od písomného (stačí email) oznámenia poruchy.
4. Záruka sa vzťahuje len na predmet zmluvy dodaný Dodávateľom a jej plnenie je podmienené úplným finančným vyrovnaním zmluvných strán.

**VI.**

**Zmluvné pokuty**

Zmluvné strany sa v súlade s Obchodným zákonníkom dohodli na týchto zmluvných pokutách za porušenie povinností vyplývajúcich z tejto zmluvy:

1. Objednávateľ je povinný zaplatiť Dodávateľovi zmluvnú pokutu vo výške 0,05% zo sumy riadne doručenej faktúry za každý deň omeškania s jej úhradou.
2. Objednávateľ je oprávnený znížiť uhrádzanú čiastku konečnej faktúry o 0,05% za každý deň omeškania Dodávateľa pri nedodržaní termínov dohodnutých v tejto zmluve.
3. Pokiaľ sa pri určovaní zmluvnej pokuty vychádza z dohodnutej sumy, alebo jej časti, za základ výpočtu sa berie cena bez DPH.
4. V prípade odstúpenia od zmluvy zo strany dodávateľa je dodávateľ povinný Objednávateľovi uhradiť finančný rozdiel medzi víťaznou ponukou a ponukou ďalšieho uchádzača v poradí navýšený o 10% tohto rozdielu.
5. V prípade dodávky predmetu zmluvy, nespĺňajúceho technickú špecifikáciu predloženú pri verejnom obstarávaní, je odberateľ oprávnený odstúpiť od tejto zmluvy a požadovať od dodávateľa rozdiel medzi víťaznou ponukou a ponukou ďalšieho uchádzača v poradí navýšený o 20% tohto rozdielu.
6. Nárok na náhradu škody v plnom rozsahu uplatnením zmluvnej pokuty nie je dotknutý.

**VII.**

**Ďalšie dojednania**

1. Dodávateľ bude pri plnení predmetu zmluvy postupovať s odbornou starostlivosťou. Dodávateľ sa zaväzuje vykonať dodanie predmetu zmluvy vo vlastnom mene a na vlastnú zodpovednosť, dodržiavať všeobecne záväzné predpisy, bezpečnostné predpisy, technické normy a podmienky tejto zmluvy.
2. Nebezpečenstvo škody na dodaní predmetu zmluvy znáša do času jeho protokolárneho prevzatia Dodávateľ.
3. Oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, môžu vykonávať voči dodávateľovi kontrolu / audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Toto ustanovenie s uvedenou povinnosťou musia obsahovať aj zmluvy dodávateľa so subdodávateľmi.
4. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

**VIII.**

**Záverečné ustanovenia**

1. Pokiaľ v tejto zmluve nie je dohodnuté inak, riadia sa právne pomery zmluvných strán Obchodným zákonníkom.
2. Túto zmluvu je možné zmeniť, doplniť alebo zrušiť len formou písomných dodatkov k tejto zmluve podpísaných oprávnenými zástupcami oboch zmluvných strán.
3. Táto zmluva je vyhotovená v dvoch exemplároch, z ktorých každá zmluvná strana obdrží jedno vyhotovenie podpísanej zmluvy.
4. Táto zmluva nadobúda platnosť a účinnosť dňom podpísania oboma zmluvnými stranami.
5. Zmluvné strany si túto zmluvu prečítali, porozumeli jej obsahu a zhodne vyhlasujú, že vyjadruje ich slobodnú, skutočnú a vážnu vôľu a nie sú známe okolnosti, ktoré by ju robili neplatnou, nie je uzatváraná pod nátlakom a na znak súhlasu pripájajú podpisy osôb oprávnených podpisovať v ich mene.

|  |  |  |  |
| --- | --- | --- | --- |
| **Miesto:** |  | **Miesto:** |  |
| **Dňa:** |  | **Dňa:** |  |

-----------------------------------------------------------------------------------------------------------------

Meno, priezvisko a podpis osoby Meno, priezvisko a podpis osoby

oprávnenej uzatvoriť oprávnenej uzatvoriť

túto zmluvu za objednávateľa túto zmluvu za dodávateľa

Príloha č.1 – Špecifikácia predmetu zákazky (ktorá bola vyplnená dodávateľom ako súčasť ponuky do verejného obstarávania).

Príloha č.2 – Informácie o subdodávateľoch ( ktoré tiež boli súčasťou ponuky do verejného obstarávania)